«Ազգ» թերթի մեկնաբանի հայացքով՝ եթե ընդդիմությունը գլխի ընկներ լեյտմոտիվ դարձնել սոցիալական, եւ ոչ թե անհատափոխության գերխնդիրը, գուցե ավելի մեծ զանգված տաներ իր հետեւից: Իսկ իշխանությունը պարտվում է այնքանով, որ տնտեսական աճի բարձր ցուցանիշներ ներկայացնում է կարծես այլ տարածքից, եւ աճի արդյունքները հայ հանրության կենսամակարդակի հետ ոչ մի կապ չունեն։ «Հիմա, ապրիլի 13-ի առաջին լուրջ բախումից հետո, երբ իշխանությունն արձանագրեց իր կասկածելի հաղթանակը, քաղաքական իրականության մեջ տիրապետում է անորոշությունն ու սպասողական վիճակը», - արձանագրվում է «Ազգ»-ում: